Moenie die (tamaartappel) "tamaties" eet nie, dis dalk giftig! - Dis Ekke
Posted by HesterLeyNel on 2018-01-14 27 Comments
Met verwysing na my vorige blog Dis Tradisie! Aartappels vir krismis en nuwejaar, moet ek gou ‘n bietjie inligting deurgee wat onder my aandag gekom het. Ek het geskryf oor die “tamaties” – een blogger het dit “tamaartappels” gedoop – wat aan my aartappelplant gegroei het.
Ek het afgekom op hierdie artikel van die IOWA State University se plantkunde departement Tomato-like Fruit on Potato Plants, wat beweer dat hierdie nie tamaties is nie en ook niks met kruisbestuiwing te doen het nie. Die ‘tamaartappel’ is blykbaar die ware vrug van die aartappelplant wat nie geëet moet word nie, omdat dit alkaloïde bevat wat giftig is.
Definisie volgens google – alkaloids: any of a class of nitrogenous organic compounds of plant origin that have pronounced physiological actions on humans. They include many drugs (morphine, quinine) and poisons (atropine, strychnine).
Dus, liewe blogvriende, hande af! DO NOT TOUCH. Eet die aartappel, nie die tamaartappel nie.
Nou hoe het ek my hele lewe lank aartappels uit ons eie groentetuin geëet en nooit van hierdie gevare geweet nie?
Dankie vir hierdie belangrike inligting Hester.
Aardappel behoort tot de familie van de nachtschade, alle zijn giftig. Ondergrondse bevatten geen gif maar als aardappel groen is is het oppassen.
Dis waar; ons is op skool geleer dat die groen dele van ‘n aartappel giftig is.
Leer ek ook weer iets
Sjoewee! Wie sou kon dink!? Dankie vir die inligting.
Dis nogal scary nè?
Interessant. Ek dink ons het nooit die aartappelplant so dopgehou nie. Jy erd mos maar op en die plant gaan dood en sie daar, daars die aartappels. Hier is n “wilde” aartappel wat hier opkom. My “liewe” buurvrou het my al gewaarsku dis giftig en eintlik onkruid! Plant maak aartappels, ek gee egter nie kans daarvoor nie, trek hul liewers uit as hul so opkom. Nou wonder ek hoe die plante daar kom. Dis nou my gedagte(Voices wat so deurmekaar kan praat!)Vermoedelik dra hul tamatoes of vrugte wat deur voëls geëet word en dan plant die liewe voëls dit oral waar hul kom. Mmmmm, raak nou te slim vir myself!
Dis nou interessant. Die artikel waarna ek verwys het, sê nogal dat aartappels nie voortplant deur middel van sade nie, so hoe sou dit in jou tuin beland?
Dis hoekom ek ook wonder hoe dit daar kom want dis plekke waar volgens my nooit aartappels was nie. Interessant dat aartappelblomme nie vrugte maak nie. Hoekom blom hul dan? Prikkel mens se brein nê?
wow – goed om dit te weet.
Jip, ons het gelukkig nie eens daaraan gedink om die “tamaties” te proe nie!
Zeer interessant om te lezen, leerzaam dank je wel
Dankie Hillechien 😄
So leer mens, ne!
Jip, en deesdae is dit soveel makliker met Dr Google! 😄
kan mens nie die morfien ekstraheer nie! Wonder of Google weet.
O nee, I’m not going there!
Dis ontsettend interessant…wys net mens moet maar versigtig wees wat jy eet. Ek gril altyd vir opslagtamaties in kompos, want volgens bronne, was daardie sade al deur menige lyf…ugghhh! Ek weet nie of dit waar is nie😝
Whaha, ek het nog nooit daaraan gedink nie! Ek is altyd meer gepla daarmee dat groente afgewas moet word voor gebruik – jy weet nie deur watter hande hulle gegaan het nie.
En daar word ek nog slimmer 😊 Ek het by skoonseun dié week gehoor van die plaas waar hulle was wat plante groei om woretelsaad te kry…. want wortels maak nie hulle eie saad nie. Lewe al al hierdie jare en weet dit nie eers nie. Wonder wat is volgende!!!
Nou groei jy ander plante om wortelsaad te kry? … okei, nou is my kop deurmekaar. Ek moet eers gaan google. Môre, want nou gaan ek slaap. Lang dag.
Ek het dit gaan google en volgens hulle blom die wortels en maak saad. Nou sal ek weer by skoonseun moet hoor van die wortelplaas. Hulle het die pragtigste fotos van die Kaapse plaas met die blomme… en volgens hom het die boer vertel dié blomme maak wortelsaad. Jimmel… nou is ek nuuskierig en skoonseun slaap en ek moet wag tot môre.
😄 😃 😀 Hy sal beslis nie vriendelik wees as jy hom wakker maak om uit te vra oor wortelsaad nie.
Half een vanoggend toe slaap ek nog steeds nie…. ek moet mos ‘n ding verstaan, en my brein wil nie afskakel nie. Lees oor wortels en sien hulle het ook fotos van plate van die wortelblomme. Daar is dus boere wat nie met wortels nie maar met sy blomme boer om saad te kry. Kruisbestuiwing met bye en wat nog meer. Dit was dus one down en nog een om te gaan…. die lied. Soek, soek…. luister, luister en toe kliek dit… You are always on my mind…. dis die wysie wat daar in my agterkop rondmaal. Praat nou van voices in your head!!!! Nou moet ek nog net vir skoonseun oor die kop gaan klap dat hy vir ons verkeerde inligting weergegee het. Mooi dag vir jou. Ons het swaar weer met heerlike reën gehad.
Nou raak ons slim! Haha, arme skoonseun, nou moet hy baklei teen twee nuuskierige vrouens. Ek is bly julle het reën gehad. Hier is ons hummiditeit so hoog dat dit die hele tyd voel asof daar waterc aan jou vel bly kleef. So ‘n bietjie reën deur die nag het die temperature ietwat afgebring.
Dis Tradisie! Aartappels vir krismis en nuwejaar - Dis Ekke